Pielikums

ZPRAP 16.12.2025. lēmumam Nr.26., prot Nr.5.

**Projekta idejas veidlapa**

|  |  |  |
| --- | --- | --- |
| 1. | **Ministrijas struktūrvienības, padotības iestādes, plānošanas reģiona un kapitālsabiedrības**, kas iesniedz projekta ideju izskatīšanai IPIK, **nosaukums** | Zemgales plānošanas reģions |
| 2. | **Projekta** **nosaukums latviešu un angļu valodā**, ja projekta valoda būs angļu valoda | * Spānijas kailgliemeža ierobežošanas un iznīcināšanas pasākumi vietējās kopienās; * Spanish slug containment and disposal measures in local communities / SLUGAWAY |
| 3. | **Projekta statuss uz idejas iesniegšanas brīdi** (piemēram, uzsākta projekta izstrāde, izstrādāts tehniskais projekts, projekts sagatavots iesniegšanai otrajā atlases kārtā) | Uzsākta projekta izstrāde |
| 4. | **Programmas**/aktivitātes, kurā plānots pieteikt projektu, **pilns nosaukums latviešu un angļu valoda (ja attiecināms)**  Datumi, no kura **līdz kuram** projektus var iesniegt programmā, **saite uz programmas tīmekļa vietni**, kur norādīti programmas līdzfinansējuma saņemšanas nosacījumi | * Interreg VI-A Latvijas-Lietuvas programma 2021.-2027.gadam, 3.projektu konkurss/ Interreg VI-A Latvia–Lithuania Programme 2021–2027, 3rd call for proposals. * Pieteikumu iesniegšanas termiņš ir no 2025.gada 17.septembra līdz 2026.gada 19.janvāra pl.17:00. * https://latlit.eu/calls-for-proposals/3rd-call-for-proposals/ |
| 5. | Īss projekta ietvaros **plānoto darbību apraksts** (mērķis, mērķa grupa, darbības un pasākumi, kas paredzēti projekta mērķa un mērķgrupas sasniegšanai) | **Projekta mērķis:**  Uzlabot sabiedrības zināšanas un izpratni par Spānijas kailgliemeža (*Arion vulgaris*) problemātiku Latvijā un Lietuvā, veicinot sugas atpazīšanu, iedrošinot veikt ierobežošanas pasākumus, kā arī uzlabojot ziņošanu ar digitālo rīku palīdzību par jaunām sugas atradnēm.  **Projekta mērķa grupa:**  Iedzīvotāji, kopienas, NVO, pašvaldības.  **Darbības un pasākumi, kas paredzēti projekta mērķa un mērķgrupas sasniegšanai:**  Spānijas kailgliemeža pārvaldības uzlabošana:   * + pārvaldības stiprināšana;   + tehniskie risinājumi;   + sabiedrības iesaiste un izglītošana. |
| 6. | Īss projekta ietvaros **sasniedzamo rezultātu apraksts** (iekārtas, būves, infrastruktūra, rokasgrāmatas, filmas, pētniecības darbi u.tml.) | **Projekta rezultāti:**   * Iegādāts aprīkojums cīņai ar Spānijas kailgliemezi; * Spānijas kailgliemeža ierobežošanā izglītota un rīkoties spējīga sabiedrība; * Ierīkoti kompostēšanas laukumi dārza atkritumiem un uzstādīti konteineri Spānijas kailgliemežu savākšanai; * Iegūta pieredze no dalībvalstīm un ārpus Programmas teritorijas par Spānijas kailgliemeža pārvaldību. |
| 7. | **Projekta sasaiste ar nozares politikas plānošanas dokumentiem un nozares politikas ieviešanu** (atsauces uz politikas plānošanas dokumentiem, normatīvajiem aktiem, vadlīnijām u.tml.), t.sk.:   * **kā plānotie projekta rezultāti tiks izmantoti (varēs tikt izmantoti) vai sekmēs nozares politikas ieviešanu,** * **citu institūciju informācija par atbalstu projekta īstenošanai** (norāda informāciju par konsultācijām (rakstiski, telefoniski, klātienē, attālināti) ar saistīto nozaru ministriju, kuru kompetence attiecas uz projekta jomu, pārstāvjiem (pievienojot to kontaktinformāciju) par projekta idejas nepieciešamību/aktualitāti un projekta rezultātu pielietojamību, norādot saņemto nozaru ministriju viedokli vai projekta idejai pievienojot saistīto nozaru ministriju atbalsta vēstuli/atzinumu) | **Projekts atbilst šādiem attīstības plānošanas dokumentiem:**   * Zemgales plānošanas reģiona Attīstības Programmas 2021-2027 5.prioritātes “Klimata pārmaiņas, vide un aprites ekonomika”, rīcības virziena 5.2. ”Bioloģiskās daudzveidības saglabāšana, zaļās infrastruktūras veidošana” rīcību 5.2.4. “Invazīvo sugu apkarošanas rīcības plāna izstrāde un ieviešana”. * Nacionālā attīstības plāna 2021.-2027.gadam prioritātes “Kvalitatīva dzīves vide un teritoriju attīstība” rīcības virzienam “Daba un vide – “Zaļais kurss””.   **Projekta rezultāti tiks izmantoti:**  Slug Kit komplekti tiks izdalīti iedzīvotājiem kopienas pasākumos tālākai izmantošanai savos īpašumos patstāvīgi.  Iegādāto aprīkojumu izmantos pašvaldību speciālisti, lai uzturētu teritorijas un apkarotu Spānijas kailgliemezi tajās.  Kompostēšanas laukumi ar aprīkojumu Spānijas kailgliemeža iznīcināšanai tiks iekļauti pašvaldības turpmākā bioloģisko atkritumu savākšanas shēmā. |
| 8. | **Projekta idejas iesniedzēja** **ieguvums** **īstenojot projektu** (pamatojumu plānotajām darbībām, iegūstamās zināšanas, tehniskais nodrošinājums u.tml.) | Projekta rezultātā tiks uzlabotas Zemgales plānošanas reģiona darbinieku un iedzīvotāju zināšanas par Spānijas kailgliemeža (*Arion vulgaris*) pārvaldības jautājumiem.  Zemgales plānošanas reģions kā projekta idejas iesniedzējs projekta pilsoniskās līdzdalības aktivitāšu rezultātā uzlabos informatīvo bāzi par Spānijas kailgliemeža izplatību reģionā un tā Lietuvas pierobežas teritorijās, kas dos iespēju papildināt reģiona plānošanas dokumentus nākotnē ar nepieciešamajām rīcībām, lai veiksmīgi īstenotu Spānijas kailgliemeža pārvaldību Zemgales plānošanas reģionā. |
| 9. | **Projekta idejas sasaiste (t.sk., demarkācija, papildinātība) ar citiem uzsāktajiem vai īstenotiem projektiem attiecīgajā sfērā** (īss apraksts par to, kā piedāvātais projekts atšķiras vai papildina citus uzsāktos/īstenotos projektus) | Šis projekts sasaucas ar:  1) Zemgales plānošanas reģiona īstenoto Interreg Europe programmas projektu Nr.PGI05271 “Eiropas bioloģiskas daudzveidības aizsardzība no invazīvām svešzemju sugām”/ “Protecting European Biodiversity from Invasive Alien Species” (INVALIS), 06.2018.-05.2023., kura ietvaros tika uzlaboti nacionāla līmeņa politikas plānošanas dokumenti invazīvo sugu pārvaldības jomā Latvijā, notika sadarbība ar valsts, pašvaldību un zinātniskajām institūcijām.  2) Zemgales plānošanas reģiona īstenošanā esošo Interreg Latvija-Lietuva 2021-2027 programmas 2.projektu konkursa projektu Nr.LL-00262 “Bioloģiskas daudzveidības aizsardzība no invazīvām svešzemju sugām”/ “Protecting Biodiversity from Invasive Alien Species” (INVAGO), 03.2025.-02.2027., kura ietvaros tika veikta četru invazīvo sugu pārvaldība, izstrādājot pārvaldības plānus, iepērkot aprīkojumu un testējot ierobežošanas metodes.  Šī projekta ietvaros plānots koncentrēties tikai uz vienu invazīvo sugu – Spānijas kailgliemezi (Arion vulgaris) un pastiprināti veikt sabiedrības iesaisti tā atpazīšanā, ierobežošanas un iznīcināšanas aktivitātēs. |
| 10. | **Projekta idejas iesniedzēja funkcija**, kas tiek nodrošināta, **un kapacitāte,** īstenojot projektu | Zemgales plānošanas reģions nodrošinās Reģionālās attīstības likumā noteikto funkciju: Izstrādāt un īstenot projektus reģionālās attīstības atbalsta pasākumu ietvaros.  Projektā plānotās aktivitātes palīdzēs sasniegt Zemgales plānošanas reģiona Attīstības programmā nospraustos mērķus.  Projekta ietvaros tiks nodrošināta Zemgales plānošanas reģiona un pašvaldību iesaistīto jomu speciālistu zināšanu uzlabošana.  Projekta ieviešanas gaitā tiks attīstīta sadarbība ar ministrijām un dabas aizsardzības institūcijām un speciālistiem Latvijā un Lietuvā. |
| 11. | Projekta ietvaros **plānotā sadarbība** (norādīt informāciju, vai projekta idejas iesniedzējs ir vadošais vai sadarbības partneris projekta īstenošanā)/**projekta partneri** un to loma | Vadošais partneris, projekta idejas iesniedzējs:   * Zemgales plānošanas reģions, Latvija   Partneri:   * Bauskas novada pašvaldība, Latvija * Jelgavas novada pašvaldība, Latvija * Dobeles novada pašvaldība, Latvija * Jēkabpils novada pašvaldība, Latvija * Skodas rajona pašvaldība, Lietuva * Klaipēdas rajona pašvaldība, Lietuva * Kretingas rajona pašvaldība, Lietuva * Pluņģes rajona pašvaldība, Lietuva |
| 12. | **Finansējuma avots** (fonds) | Interreg VI-A Latvijas-Lietuvas programma 2021.-2027.gadam |
| 13. | Projekta **kopējais** indikatīvais **finansējums (EUR)** (programmas līdzfinansējums plus pašu līdzfinansējuma daļa), no tā: | 1 250 000 EUR |
| **Projekta idejas iesniedzēja budžeta daļas kopsumma projektā** (EUR), no tā: | 150 000 |
| Programmas līdzfinansējuma daļa (EUR) | 120 000 (80%) |
| Pašu līdzfinansējuma daļa (EUR) | 30 000 (20%) |
| **No pašu līdzfinansējuma daļas nepieciešamais valsts budžeta līdzfinansējums** (EUR) | 30 000 (20%) *līdzfinansējums no valsts budžeta* |
| No valsts budžeta nepieciešamā **dotācija projekta priekšfinansējuma** nodrošināšanai (EUR) | 120 000 (80%) *priekšfinansējums, programmas līdzfinansējuma daļai, kas pilnīgas apguves gadījumā ir jāatmaksā budžetā* |
| 14. | Indikatīvais projekta **īstenošanas laiks** (no - līdz) | 2026.gada jūnijs – 2028.gada maijs (24 mēneši) |
| 15. | Projekta rezultātu ilgtspējas nodrošināšana (vai un cik liels finansējums būs nepieciešams projekta rezultātu uzturēšanai, t.i. uzturēšanas izdevumi un to finansēšanas avots) | Papildus izmaksas projekta rezultātu uzturēšanai nav nepieciešamas. |
| 16. | **Projekta aktualitāte citiem plānošanas reģioniem** (norāda informāciju, kā projekta izstrādes laikā tika iesaistīti citi plānošanas reģioni (piemēram, informēti par plānoto projektu, iesaistīti kopīgā darba grupā u.tml.) un vai tie plāno vai neplāno izmantot projekta rezultātus savā reģionā) | Citi plānošanas reģioni tika informēti par šāda projekta koncepta izstrādi, partnerību, tika sniegts īss projekta apraksts.  Tiem būs iespēja pārņemt testētās invazīvo svešzemju sugu ierobežošanas un apkarošanas metodes arī savās pašvaldībās. |

ZPR izpilddirektors V. Veips

Sagatavoja E. Erkšķe