Pielikums

ZPRAP 16.12.2025. Lēmumam Nr.27., Prot Nr.5.

**Projekta idejas veidlapa**

|  |  |  |
| --- | --- | --- |
| 1. | **Ministrijas struktūrvienības, padotības iestādes, plānošanas reģiona un kapitālsabiedrības**, kas iesniedz projekta ideju izskatīšanai IPIK, **nosaukums** | Zemgales plānošanas reģions |
| 2. | **Projekta** **nosaukums latviešu un angļu valodā**, ja projekta valoda būs angļu valoda | Plūdu risku novēršana un ārkārtas situāciju reaģēšanas kapacitātes stiprināšana klimata pārmaiņu kontekstā Latvijas un Lietuvas pārrobežu reģionā. (Flood Response)  /  Prevention of flood risks and strengthening of emergency response capacity in the context of climate change in the cross-border region of Latvia and Lithuania. (Flood Response) |
| 3. | **Projekta statuss uz idejas iesniegšanas brīdi** (piemēram, uzsākta projekta izstrāde, izstrādāts tehniskais projekts, projekts sagatavots iesniegšanai otrajā atlases kārtā) | Projekts tiek gatavots iesniegšanai 3. uzsaukumā. |
| 4. | **Programmas**/aktivitātes, kurā plānots pieteikt projektu, **pilns nosaukums latviešu un angļu valoda (ja attiecināms)**  Datumi, no kura **līdz kuram** projektus var iesniegt programmā, **saite uz programmas tīmekļa vietni**, kur norādīti programmas līdzfinansējuma saņemšanas nosacījumi | Interreg VI-A Latvijas–Lietuvas programma 2021-2027  Uzsaukums: 3. uzsaukums, 17.05.2025 – 19.01.2026  https://latlit.eu/about-the-programme/ |
| 5. | Īss projekta ietvaros **plānoto darbību apraksts** (mērķis, mērķa grupa, darbības un pasākumi, kas paredzēti projekta mērķa un mērķgrupas sasniegšanai) | **Projekta mērķis:**  Latvijas un Lietuvas pārrobežu reģiona noturības stiprināšana pret klimata pārmaiņu izraisītiem plūdu riskiem (gan pavasara paliem, gan pēkšņiem lietusgāžu plūdiem). Projekta mērķis ir izveidot un praktiski ieviest vienotu pārrobežu sadarbības mehānismu operatīvai resursu apmaiņai krīzes situācijās, kā arī būtiski uzlabot iesaistīto pašvaldību materiāltehnisko nodrošinājumu un dienestu gatavību glābšanas darbiem.  **Projekta mērķa grupa:**  Pašvaldību civilās aizsardzības speciālisti un administrācijas darbinieki, pašvaldības policijas inspektori, Valsts ugunsdzēsības un glābšanas dienesta (un Lietuvas partnerdienestu) pārstāvji, izglītības iestāžu audzēkņi un pedagogi, kā arī plūdu riska teritorijās dzīvojošie iedzīvotāji.  **Projekta aktivitātes:**   * Vienotu standarta operāciju procedūru un sadarbības mehānismu izstrāde pārrobežu resursu vadībai starp partneru pašvaldībām; * Tematiskās darba grupas kopā ar civilās aizsardzības speciālistiem un personālu; * Praktiskās pārrobežu civilās aizsardzības mācības (krīzes simulācija); * Tematisku video materiālu (animācijas filmu) par plūdu riskiem; * Esošo civilās aizsardzības dokumentu un plānu pilnveide; * Tematiskās pieredzes apmaiņas vizītes partneru reģionos un ārvalstīs; * Tematiskie informatīvie pasākumi un kampaņas sabiedrības izglītošanai. |
| 6. | Īss projekta ietvaros **sasniedzamo rezultātu apraksts** (iekārtas, būves, infrastruktūra, rokasgrāmatas, filmas, pētniecības darbi u.tml.) | **Projekta rezultāti:**   * Izstrādātas vienotas standarta operāciju procedūras un sadarbības mehānismi pārrobežu resursu vadībai starp partneru pašvaldībām; * Projekta mērķa grupas uzlabotas zināšanas un kapacitāte civilās aizsardzības un plūdu risku pārvaldības jomā; * Praktiski pārbaudītas un nostiprinātas pārrobežu sadarbības spējas un reaģēšanas algoritmi krīzes simulācijas laikā; * Pilnveidoti esošie civilās aizsardzības dokumenti un plāni, integrējot tajos projekta gūtās atziņas; * Izstrādāti un izplatīti pielāgoti informatīvie materiāli (t.sk. animācijas filma), lai uzlabotu sabiedrības gatavību un rīcību plūdu gadījumā; * Identificēti un dokumentēti labās prakses piemēri no pieredzes apmaiņas vizītēm partneru reģionos un ārvalstīs; |
| 7. | **Projekta sasaiste ar nozares politikas plānošanas dokumentiem un nozares politikas ieviešanu** (atsauces uz politikas plānošanas dokumentiem, normatīvajiem aktiem, vadlīnijām u.tml.), t.sk.:   * **kā plānotie projekta rezultāti tiks izmantoti (varēs tikt izmantoti) vai sekmēs nozares politikas ieviešanu,** * **citu institūciju informācija par atbalstu projekta īstenošanai** (norāda informāciju par konsultācijām (rakstiski, telefoniski, klātienē, attālināti) ar saistīto nozaru ministriju, kuru kompetence attiecas uz projekta jomu, pārstāvjiem (pievienojot to kontaktinformāciju) par projekta idejas nepieciešamību/aktualitāti un projekta rezultātu pielietojamību, norādot saņemto nozaru ministriju viedokli vai projekta idejai pievienojot saistīto nozaru ministriju atbalsta vēstuli/atzinumu) | REĢIONĀLĀ PROGRAMMA:  Projekta ideja atbilst Zemgales plānošanas reģiona Attīstības programmas 2021.-2027. gadam P9 prioritātei “Sabiedriskā drošība”, ievērojot Rīcības virziena 9.1. “Drošības sistēmas izveide un pilnveide reģionā”, noteiktos uzstādījumus.  NACIONĀLĀ PROGRAMMA:  Projekta ideja atbilst Latvijas Nacionālās attīstības plāna 2021.-2027. gadam prioritātei “Vienota, droša un atvērta sabiedrība”, ievērojot Rīcības virziena “Drošība” noteiktos uzstādījumus. |
| 8. | **Projekta idejas iesniedzēja** **ieguvums** **īstenojot projektu** (pamatojumu plānotajām darbībām, iegūstamās zināšanas, tehniskais nodrošinājums u.tml.) | Projekts veicinās Zemgales reģiona un pārrobežu teritorijas noturību pret klimata pārmaiņu izraisītiem plūdu riskiem, stiprinot civilās aizsardzības sistēmu un dienestu operatīvo sadarbību. Tiks iegūts praktisks un pārbaudīts mehānisms resursu vadībai krīzes situācijās, kā arī būtiski uzlabots iesaistīto pašvaldību materiāltehniskais nodrošinājums un speciālistu kompetence. |
| 9. | **Projekta idejas sasaiste (t.sk., demarkācija, papildinātība) ar citiem uzsāktajiem vai īstenotiem projektiem attiecīgajā sfērā** (īss apraksts par to, kā piedāvātais projekts atšķiras vai papildina citus uzsāktos/īstenotos projektus) | Projekts nodrošinās pēctecību un papildinātību ar Interreg VI-A Latvijas-Lietuvas programmas projektu "Safe Response". Projekts "Flood Response" tiešā veidā balstīsies uz "Safe Response" ietvaros izstrādāto "Pārrobežu ārkārtas situāciju reaģēšanas plānu". Projekta ietvaros šis civilās aizsardzības dokuments tiks praktiski testēts pārrobežu mācību laikā un būtiski uzlabots, integrējot tajā simulācijās gūtās atziņas un izstrādātos sadarbības mehānismus, tādējādi pārvēršot stratēģisko plānošanas dokumentu reālā, praksē pārbaudītā rīcības instrumentā. |
| 10. | **Projekta idejas iesniedzēja funkcija**, kas tiek nodrošināta, **un kapacitāte,** īstenojot projektu | Saskaņā ar Reģionālās attīstības likuma 16.1 pantu plānošanas reģioni veic attīstības plānošanas dokumentu izstrādi, koordinē un veicina plānošanas reģiona attīstības pasākumu īstenošanu, uzraudzību un novērtēšanu. Tādējādi projektā plānotās aktivitātes palīdzēs sasniegt Zemgales plānošanas reģiona Attīstības programmā un Rīcības plānā izvirzītos mērķus. |
| 11. | Projekta ietvaros **plānotā sadarbība** (norādīt informāciju, vai projekta idejas iesniedzējs ir vadošais vai sadarbības partneris projekta īstenošanā)/**projekta partneri** un to loma | 1. Zemgales plānošanas reģions (Vadošais partneris, Latvija). 2. Aizkraukles novada pašvaldība (projekta partneris, Latvija). 3. Jēkabpils novada pašvaldība (projekta partneris, Latvija). 4. Jelgavas novada pašvaldība (projekta partneris, Latvija). 5. Biržu rajona pašvaldība / Biržų rajono savivaldybė (projekta partneris, Lietuva). 6. Pakrojas rajona pašvaldība / Pakruojo rajono savivaldybė (projekta partneris, Lietuva). |
| 12. | **Finansējuma avots** (fonds) | Interreg VI-A Latvijas–Lietuvas programma 2021-2027 (ERDF) |
| 13. | Projekta **kopējais** indikatīvais **finansējums (EUR)** (programmas līdzfinansējums plus pašu līdzfinansējuma daļa), no tā: | 900 000.00 EUR |
| **Projekta idejas iesniedzēja budžeta daļas kopsumma projektā** (EUR), no tā: | 150 000.00 EUR |
| Programmas līdzfinansējuma daļa (EUR) | 120 000.00 EUR |
| Pašu līdzfinansējuma daļa (EUR) | 30 000.00 EUR |
| **No pašu līdzfinansējuma daļas nepieciešamais valsts budžeta līdzfinansējums** (EUR) | 30 000.00 EUR |
| No valsts budžeta nepieciešamā **dotācija projekta priekšfinansējuma** nodrošināšanai (EUR) | 120 000.00 EUR |
| 14. | Indikatīvais projekta **īstenošanas laiks** (no - līdz) | 01.06.2026 – 31.05.2028 (24 mēneši) |
| 15. | Projekta rezultātu ilgtspējas nodrošināšana (vai un cik liels finansējums būs nepieciešams projekta rezultātu uzturēšanai, t.i. uzturēšanas izdevumi un to finansēšanas avots) | Projekta rezultātu uzturēšana tiks nodrošināta no Zemgales plānošanas reģiona budžeta līdzekļiem. |
| 16. | **Projekta aktualitāte citiem plānošanas reģioniem** (norāda informāciju, kā projekta izstrādes laikā tika iesaistīti citi plānošanas reģioni (piemēram, informēti par plānoto projektu, iesaistīti kopīgā darba grupā u.tml.) un vai tie plāno vai neplāno izmantot projekta rezultātus savā reģionā) | Pārējie Latvijas plānošanas reģioni tiks informēti par projekta ieviešanu, kur, iespējams, tiks aicināti piedalīties projekta aktivitātēs kā iesaistītā puse, lai gūtu zināšanas un pieredzi attiecīgajā projekta jomā. Turklāt pārējiem plānošanas reģioniem tiks nodrošināta piekļuve projekta secinājumiem un rezultātiem. |

ZPR Izpilddirektors V.VEIPS.