Pielikums

ZPRAP 16.12.2025. lēmumam Nr.28., Prot. Nr.5

**Projekta idejas veidlapa**

|  |  |  |
| --- | --- | --- |
|  |  |  |
| 1. | **Ministrijas struktūrvienības, padotības iestādes, plānošanas reģiona un kapitālsabiedrības**, kas iesniedz projekta ideju izskatīšanai IPIK, **nosaukums** | Zemgales plānošanas reģions |
| 2. | **Projekta** **nosaukums latviešu un angļu valodā**, ja projekta valoda būs angļu valoda | Degradēto teritoriju revitalizācija Latvijas-Lietuvas pierobežā, izmantojot ilgtspējīgas un dabai draudzīgas metodes. |
| 3. | **Projekta statuss uz idejas iesniegšanas brīdi** (piemēram, uzsākta projekta izstrāde, izstrādāts tehniskais projekts, projekts sagatavots iesniegšanai otrajā atlases kārtā) | Uzsākta projekta izstrāde |
| 4. | **Programmas**/aktivitātes, kurā plānots pieteikt projektu, **pilns nosaukums latviešu un angļu valoda (ja attiecināms)**  Datumi, no kura **līdz kuram** projektus var iesniegt programmā, **saite uz programmas tīmekļa vietni**, kur norādīti programmas līdzfinansējuma saņemšanas nosacījumi | * Interreg VI-A Latvijas-Lietuvas programma 2021.-2027.gadam/ Interreg VI-A Latvia–Lithuania Programme 2021–2027 * Pieteikumu iesniegšanas termiņš ir 2026.gada 19.janvāris * 2. prioritāte “Zaļa, noturīga un ilgtspējīga attīstība”   <https://latlit.eu/3rd-call-is-now-opened-for-project-proposals/> |
| 5. | Īss projekta ietvaros **plānoto darbību apraksts** (mērķis, mērķa grupa, darbības un pasākumi, kas paredzēti projekta mērķa un mērķgrupas sasniegšanai) | **Projekta un tā darbību pamatojums:**  Lai risinātu vēsturiskā industriālā piesārņojuma radītās problēmas tieši pilsētvidē, piesārņotas un degradētas vietas tiks pārveidotas par vērtīgiem vides resursiem, atjaunojot bioloģisko daudzveidību un nodrošinot tīru vidi Aizkrauklē (Latvija), kā arī Naujoji Akmenē un Žagarē (Lietuva).  Daudzas teritorijas pierobežas reģionā joprojām cieš no ilgtermiņa cilvēka darbības sekām. Pamestas rūpnieciskās zonas pilsētvidē nespēj atjaunoties dabiskā ceļā, turpinot radīt riskus augsnei, gruntsūdeņiem un virszemes ūdeņiem. Klimata pārmaiņas — intensīvākas lietavas, sausums un temperatūras svārstības — šo slodzi tikai pastiprina, pieprasot noturīgus un uz dabu balstītus risinājumus.  **Projekta mērķi:**  Atjaunot degradētas, pamestas, piesārņotas rūpnieciskās pilsētu teritorijas un dzīvotnes un pārveidot tās par drošām, ekoloģiski vērtīgām zaļajām teritorijām Aizkraukles, Naujoji Akmenes un Žagares pilsētās, uzlabojot ekoloģisko savienojamību un samazinot piesārņojumu, tādējādi veicinot zaļa, noturīga un bioloģiski daudzveidīga pārrobežu reģiona veidošanos un vides risku mazināšanu pārrobežu reģionā.  *Apakšmērķi:*  1) Novērst tiešus piesārņojuma apdraudējumus un atjaunot ekoloģisko funkciju pilsētu rūpnieciski degradētajās teritorijās Aizkraukles, Naujoji Akmenes un Žagares pilsētās, mazinot vides riskus un uzlabojot bioloģisko daudzveidību visā pārrobežu reģionā.  2) Stiprināt pārrobežu sadarbību, izmantojot kopīgu plānošanu, zināšanu apmaiņu, kapacitātes uzlabošanu un saskaņotu atjaunošanas praksi bijušajās rūpnieciskajās vai piesārņotajās teritorijās.  3) Komunikācijas mērķis:  Paaugstināt vides izpratni par degradēto un piesārņoto teritoriju atjaunošanu, kā arī ekoloģiskajiem ieguvumiem, uzlabojot sabiedrības izpratni un pieņemšanu par “mežonīgāku” dabu pilsētu ainavās, veicinot piederības un atbildības sajūtu par apkārtējo vidi. Izglītot sabiedrību par nopietniem vides riskiem, ko rada pamestas vai piesārņotas vietas, un informēt par atjaunošanas ieguvumiem bioloģiskās daudzveidības saglabāšanai.  **Projekta mērķa grupa, iesaistītas puses:**  Vietējie iedzīvotāji, kopienas, zemju īpašnieki, pašvaldības, dabas aizsardzības organizācijas.  **Projekta galvenās aktivitātes:**  **1. Piesārņojuma likvidēšana un teritorijas stabilizācija (sanācija), ekoloģiskai atjaunošanai:**  - Vides apdraudējuma avota likvidēšana un esošo ekoloģisko aizsargmehānismu saglabāšana.  - Modernu un ilgtspējīgu metožu pielietošana, lai uzlabotu biotopu kvalitāti un vides noturību (piemēram, dabisko pļavu izveide pilsētas teritorijā).  - Izglītojošu stendu uzstādīšana pilotteritorijās, lai skaidrotu ieviestās atjaunošanas metodes un to labvēlīgo ietekmi uz dabu.  **2. Kapacitātes stiprināšana un zināšanu apmaiņa**  - Pārrobežu sadarbības stiprināšana, īstenojot kopīgu plānošanu un saskaņotas atjaunošanas prakses (apmaiņas vizītes, koordinēts monitorings un novērtēšana).  - Vietējo pašvaldību un ieinteresēto pušu kapacitātes celšana degradēto un pamesto teritoriju ilgtspējīgā apsaimniekošanā (apmācības, kopīgs labās prakses katalogs).  **3. Sabiedrības iesaiste un informētības veicināšana**  - Sabiedrības vides apziņas un izpratnes veicināšana (video materiāli, buklets, demonstrācijas vizītes, kā arī sakopšanas talkas un atjaunošanas aktivitātes vietējai kopienai). |
| 6. | Īss projekta ietvaros **sasniedzamo rezultātu apraksts** (iekārtas, būves, infrastruktūra, rokasgrāmatas, filmas, pētniecības darbi u.tml.) | **Projekta rezultāti:**  **1.Trīs mērķa teritoriju sakopšana un labiekārtošana.**  Tiks veikta vides sanācija trīs konkrētās vietās, kā arī uzstādīti informatīvi un izglītojoši stendi.  -Aizkrauklē: 1 bijušās industriālās vietas (bituma tvertņu teritorijas) sanācija un atjaunošana, izmantojot dabā balstītus risinājumus.  -Akmenē: 7 800 m² degradētas teritorijas attīrīšana no būvniecības un nojaukšanas atkritumiem, kam sekos teritorijas atjaunošana.  -Žemaitijā (Žagarē): Aptuveni 1 hektāra liela bijušās betona rūpnīcas laukuma sakopšana un atjaunošana.  **2. Kapacitātes celšana un zināšanu apmaiņa**  Aktivitātes, kas vērstas uz speciālistu izglītošanu un labās prakses pārņemšanu.  -3–4 vizītes starp partneru teritorijām labās prakses novērošanai.  -1 pieredzes apmaiņas brauciens uz kādu no Eiropas Savienības valstīm.  -3 apmācību cikli (Zemgales reģionā, Akmenes rajonā un kopīgas pārrobežu apmācības).  -Izglītojošas nodarbības vietējām skolām (skaits tiks precizēts).  -1 kopīgs labās prakses katalogs par dabā balstītiem risinājumiem piesārņotās un degradētās vietās.  -1 koordinēta bioloģiskās daudzveidības monitoringa un novērtēšanas sistēma, lai izmērītu vides uzlabojumus visās trīs vietās.  **3. Sabiedrības iesaiste un informēšana**  -3 īsi videoklipi par degradēto teritoriju sakopšanu un pļavu sēšanu.  -1 kopīgs informatīvs materiāls par projektu partneru (Akmenes, Aizkraukles, Žagares) veiktajiem revitalizācijas darbiem un to ieguvumiem.  -3 demonstrācijas vizītes un praktiski semināri dabā.  -3 teritorijas atjaunošanas pasākumi vietējai kopienai. |
| 7. | **Projekta sasaiste ar nozares politikas plānošanas dokumentiem un nozares politikas ieviešanu** (atsauces uz politikas plānošanas dokumentiem, normatīvajiem aktiem, vadlīnijām un tml.), t.sk., **kā plānotie projekta rezultāti tiks izmantoti (varēs tikt izmantoti) vai sekmēs nozares politikas ieviešanu** | Projekts risina nozīmīgu problēmu, kas iepriekš plānošanas reģionā netika risināta caur nevienu ZPR projektu – degradēto teritoriju un vēsturiski piesārņoto vietu atjaunošanu, par ko vērsa uzmanību Zemgales pašvaldības. Zemgales plānošanas reģions uzņēmās vadošo lomu šāda projekta sagatavošanā, tādējādi atrisinot daudzgadīgu teritorijas piesārņojumu.  **Projekts atbilst šādiem attīstības plānošanas dokumentiem un** **sekmēs nozares politikas ieviešanu:**   * Zemgales plānošanas reģiona Attīstības Programmas 2021-2027 5.prioritātes “Klimata pārmaiņas, vide un aprites ekonomika” rīcības virziena 5.6. “Degradēto teritoriju un vēsturiski piesārņoto vietu sanācija” rīcībām 5.6.1., 5.6.2., kā arī rīcības virziena 5.3. “Pielāgošanās klimata pārmaiņām un to mazināšana” rīcībai 5.3.7. * Nacionālā attīstības plāna 2021.-2027.gadam prioritātes “Kvalitatīva dzīves vide un teritoriju attīstība” rīcības virzienam “Daba un vide – “Zaļais kurss””, sasniedzot klimatneitralitāti un uzlabojot vides kvalitāti. * Vides politikas pamatnostādnes 2021.–2027. gadam apakšmērķim "Nodrošināt piesārņoto un degradēto vietu sanāciju".   **Projekta rezultāti tiks izmantoti:**  Projekta gaitā iegūtos rezultātus un pieredzi varēs izmantot visas iesaistītās puses, Zemgales pašvaldības, uzņēmēji, vietējās kopienas savā nākotnes darbības plānošanā savās jomās. Tiks stiprināta pašvaldību kapacitāte, vietējās sabiedrības iesaiste, labās prakses pārņemšana |
| 8. | **Projekta idejas iesniedzēja** **ieguvums** **īstenojot projektu** (pamatojumu plānotajām darbībām, iegūstamās zināšanas, tehniskais nodrošinājums u.tml.) | Projekta rezultātā tiks uzlabotas Zemgales plānošanas reģiona un to pašvaldību darbinieku un iedzīvotāju zināšanas par degradēto teritoriju un to pārvaldības, vides kvalitātes, vides piesārņojuma jautājumiem. Tiks stiprināta pašvaldību speciālistu kompetence un veicināta vietējās sabiedrības iesaiste ilgtspējīgā vides pārvaldībā. |
| 9. | **Projekta idejas iesniedzēja funkcija**, kas tiek nodrošināta, **un kapacitāte,** īstenojot projektu | Zemgales plānošanas reģions nodrošinās Reģionālās attīstības likumā noteikto funkciju: Izstrādāt un īstenot projektus reģionālās attīstības atbalsta pasākumu ietvaros.  Projektā plānotās aktivitātes palīdzēs sasniegt Zemgales plānošanas reģiona attīstības programmā nospraustos mērķus. |
| 10. | Projekta ietvaros **plānotā sadarbība** (norādīt informāciju, vai projekta idejas iesniedzējs ir vadošais vai sadarbības partneris projekta īstenošanā)/**projekta partneri** un to loma | Vadošais partneris, projekta idejas iesniedzējs:  Zemgales plānošanas reģions, Latvija  Partneri:  2. Aizkraukles novada pašvaldība, Latvija  3. Akmenes pašvaldība, Lietuva  4. Žemaitijas aizsargājamo teritoriju direkcija, Lietuva |
| 11. | **Finansējuma avots** (fonds) | Interreg VI-A Latvijas–Lietuvas programmas 2021.–2027. gadam gadam |
| 12. | Projekta **kopējais** indikatīvais **finansējums (EUR)** (programmas līdzfinansējums plus pašu līdzfinansējuma daļa), no tā: | 1 000 000  Programmas finansējums: 80%, partnera finansējums: 20%. |
| **Projekta idejas iesniedzēja budžeta daļas kopsumma projektā** (EUR), no tā: | 170 00 (100%) |
| Programmas līdzfinansējuma daļa (EUR) | 136 000 (80%) |
| Pašu līdzfinansējuma daļa (EUR) | 34 000 (20%) |
| **No pašu līdzfinansējuma daļas nepieciešamais valsts budžeta līdzfinansējums** (EUR) | 34 000 |
|  | No valsts budžeta nepieciešamā **dotācija projekta priekšfinansējuma** nodrošināšanai (EUR) | 170 000 |
| 13. | Indikatīvais projekta ī**stenošanas laiks** (no - līdz) | 01.06.2026 – 31.05.2028 (24 mēneši) |
| 14. | Projekta rezultātu ilgtspējas nodrošināšana (vai un cik liels finansējums būs nepieciešams projekta rezultātu uzturēšanai, t.i. uzturēšanas izdevumi un to finansēšanas avots) | Papildus izmaksas projekta rezultātu uzturēšana neprasa. |
| 15. | **Projekta aktualitāte citiem plānošanas reģioniem** (norāda informāciju, kā projekta izstrādes laikā tika iesaistīti citi plānošanas reģioni (piemēram, informēti par plānoto projektu, iesaistīti kopīgā darba grupā u.tml.) un vai tie plāno vai neplāno izmantot projekta rezultātus savā reģionā) | Citi plānošanas reģioni tiks informēti par šāda projekta koncepta izstrādi, partnerību, tiks sniegts īss projekta apraksts.  Plānošanas reģioni tiks informēti par projekta ieviešanu, kur iespējams, tiks aicināti piedalīties projekta aktivitātēs kā iesaistītā puse, lai gūtu zināšanas un pieredzi saistošā projekta jomā. Projektam noslēdzoties informācija par projektu būs publiska un pārējiem plānošanas reģioniem tiks nodrošināta piekļuve pie projekta secinājumiem un rezultātiem, ko tie varēs izmantot savos reģionos. |

ZPR izpilddirektors V. VEIPS